หากชื่นชอบก๋วยเตี๋ยวลูกชิ้นปลา เน้นว่าลูกชิ้นปลาเลยนะครับ อย่าได้หาสาระจากชามนี้ ... แวะมาร้านนี้กันได้ครับ 

[ที่ตั้งและบรรยากาศ] ร้านนี้ตั้งอยู่ตรงคลองเรียน 1 เยื้องๆ กับร้านกาแฟดอท ภายในร้านดูโล่งและสะอาดตา น่านั่งดีครับ 

เมนู ประเภทเส้น จะสั่งเส้นไหน ทานแบบแห้ง น้ำใส ต้มยำ เย็นตาโฟ ก็เลือกกันไป ราคาชามละ 40 บาท 

ครั้งนี้ผมสั่งเป็นเส้นบะหมี่ต้มยำ เสิร์ฟมาหน้าตาธรรมดาๆ ครับ แต่พอทานแล้วผมว่าเด็ดพอตัว น้ำซุปร้อนระอุ ต้มยำของร้านนี้จะเป็นสไตล์ต้มยำโบราณนะ ปรุงจากพริกป่น น้ำมะนาว น้ำตาล น้ำปลา ถั่วลิสงคั่วป่น ทำนองนี้แหละ รสชาติหวานนำไปสักหน่อย แต่ก็ครบรส จัดจ้านพอตัว หอมกลิ่นถั่วลิสงคั่วป่น บะหมี่เส้นเหลืองลวกได้นุ่มกำลังดี ส่วนเครื่องมีหมูอยู่ชิ้นเดียว ทีเหลือก็ลูกชิ้นปลาล้วนๆ ครับ ลูกชิ้นอร่อยดี ส่วนเกี๊ยวทอด พอชุ่มน้ำต้มยำแล้วอร่อยสุดๆ 

ปริมาณต่อชาม แอบน้อยไปสักนิดนะ หรือว่ายุคนี้แล้วชามละ 40 บาท ได้แค่นี้จริงๆ ... น้ำแข็งเปล่า 2 บาท .... ยังคิดอีกนะ !!! 

โดยรวมก็ตามที่บอกครับ หากชื่นชอบก๋วยเตี๋ยวลูกชิ้นปลา แบบไม่ต้องหาสาระอื่นๆ จากชามนี้ ลองแวะมากันได้ สำหรับผมรู้สึกว่าเค้าปรุงรสชาติของต้มยำได้ถูกปากดี น้ำซุปก็ร้อน เลยยิ่งทำให้อร่อย ส่วนปริมาณแอบน้อยไปสักนิด มื้อนี้เลยอิ่มแบบเบาๆ แต่คิดว่าก็คงแวะเวียนมาได้เรื่อยๆ เลยขอฟาดให้ 4 ดาวครับ  